Unue, ĉar Internacia Komerca kaj Ekonomia Federacio (IKEF), kie mi estas la estrano, estas la nura vigla Esperanta fakgrupo gvidata de aziano inter la grupaj membroj de UEA. Tamen, tio estas ne nur mia kontribuo. La grupo estas vigla ĉefe pro la fakto, ke la malneta enlanda produkto de Azio okupas la unuan lokon en la mondo.
#000003
Due, dum la pandemio, mi kontinue okazigas retajn Esperanto-kursojn. Ĝis nun jam estis okazigitaj pli ol 148 tiaj kursoj. Partoprenis en la kursoj pli ol 6 000 homoj. Estas invititaj al la kursoj Esperantaj fakuloj el diversaj landoj. Tiaj retaj kursoj helpas disvastiĝon de Esperanto en Ĉinio kaj altigas la lingvan nivelon de ĉinaj esperantistoj. Tio estas bonvenigataj.
#000004
Pliaj informoj pri Ĉielismo Wang Tianyi
#000005
Ĉielismo Wang Tianyi eklernis Esperanton en 1979 kaj elstaras en negocado per Esperanto. Frue en la 1980-aj jaroj, li enkondukis al Ĉinio tiamajn avangardajn teknologiojn por bredi testudon kaj tilapion helpe de japana esperantisto, membro de Instituto de Akvoproduktoj en Kumamoto, Japanio. Kaj poste li disvastigis tiujn teknologiojn en Chang'an-distrikto de Xi'an-urbo. En la 1990-aj jaroj, li komencis fari internaciajn negocadojn pere de Esperanto. Li eksportis fajraĵon de Liuyang-urbo, elektronikajn ekipaĵojn de Guangdong-provinco, ŝtalan fadenon de Tianjin-municipo, vitron de Hebei-provinco, superbazaran provizon de Yiwu-urbo, POS-maŝinon de Shenzhen-urbo ktp. Malgraŭ multaj obstakloj kaj malfacilaĵoj, dum la lastaj dekoj da jaroj li havis negocadon kun esperantistaj komercistoj en Okcidenta Eŭropo, Orienta Eŭropo, okcidenta Azio, Meza Azio, Sud-Ameriko kaj Afriko.
#000006